CELEX: 62010CN0088
Language: fi
Date: 2010-02-15 00:00:00
Title: Asia C-88/10: Ennakkoratkaisupyyntö, jonka Tribunale di Palermo (Italia) on esittänyt 15.2.2010 — Assessorato del Lavoro e della Previdenza Sociale v. Seasoft Spa

17.4.2010   
            
            
               FI
            
            
               Euroopan unionin virallinen lehti
            
            
               C 100/30
            
         Ennakkoratkaisupyyntö, jonka Tribunale di Palermo (Italia) on esittänyt 15.2.2010 — Assessorato del Lavoro e della Previdenza Sociale v. Seasoft Spa
   (Asia C-88/10)
   2010/C 100/46
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale di Palermo
   
      Pääasian asianosaiset
   
   
      Kantaja: Assessorato del Lavoro e della Previdenza Sociale, della Formazione Professionale e dell’emigrazione della Regione Sicilia
   
      Vastaaja: Seasoft Spa
   
      Ennakkoratkaisukysymykset
   
   
               1)
            
            
               Kun otetaan huomioon, että 15.5.1991 annetun Sisilian aluetta koskevan aluelain nro 27 10 §:llä käyttöön otetulla tukijärjestelmällä (asianumero NN 91/A/95) vahvistettiin tukimekanismi vähintään kahdeksi ja enintään viideksi vuodeksi (kaksi vuotta koulutus- ja työsopimuksella toteutettujen työhönottojen kohdalla ja enintään kolme vuotta tapauksissa, joissa koulutus- ja työsopimus on muutettu toistaiseksi voimassa olevaksi sopimukseksi), onko Euroopan komission tarkoituksena ollut 14.11.1995 tekemässään päätöksessä N:o 95/C 343/11, jolla on hyväksytty tukijärjestelmän soveltaminen,
               
                           —
                        
                        
                           sallia etujen tällainen kokonaisvaltainen ajallinen ja taloudellinen mukauttaminen (kaksi + kolme vuotta)?
                        
                     
                           —
                        
                        
                           vai onko komissio päinvastoin hyväksynyt yksinomaan ja vaihtoehtoisesti tukien myöntämisen koulutus- ja työsopimuksilla toteutettuihin työhönottoihin (kun työsopimusten kesto on kaksi vuotta) tai aiemmin koulutus- ja työsopimuksilla palkattujen työntekijöiden sopimusten muuttamiseen toistaiseksi voimassa oleviksi sopimuksiksi (kolmeksi vuodeksi sopimuksen muuttamisesta lukien)?
                        
                     
         
               2)
            
            
               Koskeeko se varainhoitovuoteen 1997 liittyvä, valtiotuen soveltamista koskeva määräaika, jonka komissio on asettanut 14.11.1995 tekemässään päätöksessä N:o 95/C 343/11, jolla se hyväksyi aluelain nro 27 10 §:llä käyttöönotetun tukijärjestelmän,
               
                           —
                        
                        
                           niitä tukia koskevaa alkuperäistä menoarviota, jotka oli tarkoitus maksaa seuraavina vuosina (riippuen edellä mainituista tukien luonnetta koskevista erilaisista tulkinnoista) vai
                        
                     
                           —
                        
                        
                           onko se pikemminkin ymmärrettävä sellaisena lopullisena määräaikana, jonka kuluessa toimivaltaisten alueellisten elinten on tosiasiallisesti maksettava tuki?
                        
                     
         
               3)
            
            
               Onko Sisilian alue voinut (ja onko sen pitänyt) soveltaa konkreettisesti kyseessä olevaa tukijärjestelmää kaikkina tukikelpoisina vuosina (toisin sanoen 2 + 3 vuotta) tapauksissa, joissa aluelain nro 27 10 §:ssä tarkoitettu koulutus- ja työhönottosopimuksella tapahtuva työhönotto on tapahtunut esimerkiksi 1.1.1996, toisin sanoen 14.11.1995 tehdyssä komission päätöksessä N:o 95/C 343/11 vahvistetussa tuen täytäntöönpanoa koskevassa määräajassa, ja päteekö tämä myös tapauksiin, joissa — kuten edellä mainitussa esimerkissä — hyväksytyn tukijärjestelmän soveltaminen on käsittänyt tuen tosiasiallisen maksamisen 31.12.2001 saakka (toisin sanoen 1996 + viisi vuotta = 2001)?
            
         
               4)
            
            
               Onko Euroopan komissiolla 16.10.2002 tekemällään päätöksellä 2003/195/EY (1), jonka 1 artiklassa todetaan, että: ”[t]oukokuun 27 päivänä 1997 annetun Sisilian aluetta koskevan aluelain nro 16 11 pykälän 1 momentissa määritelty tukijärjestelmä ei sovellu yhteismarkkinoille [ja että k]yseistä järjestelmää ei näin ollen voida toteuttaa,” ollut tarkoituksena
               
                           —
                        
                        
                           evätä aluelain nro 16 11 §:ään sisältyvän ”uuden” tukijärjestelmän hyväksyntä sillä perusteella, että komissio on pitänyt sitä ”autonomisena” järjestelmänä, jolla on ollut tarkoitus pidentää aluelain nro 27 10 §:llä käyttöön otetun tuen soveltamiskautta 31.12.1996 jälkeiselle ajalle ja sisällyttää siihen myös vuosina 1997 ja 1998 toteutettuja työhönottoja ja/tai sopimusten muuttamista koskevat menot, vai
                        
                     
                           —
                        
                        
                           onko kyseisen päätöksen tosiasiallisena tarkoituksena kieltää käytännössä taloudellisten resurssien hankkiminen Sisilian alueella, jotta aluelain nro 27/91 10 §:llä käyttöön otetun valtiontuen tosiasiallinen maksaminen estettäisiin myös ennen 31.12.1996 toteutettujen työhönottojen ja/tai sopimusten muuttamisen osalta?
                        
                     
         
               5)
            
            
               Jos komission päätöstä tulkitaan 4 kohdan ensimmäisen olettaman mukaisesti, onko tämä päätös yhteensoveltuva EY:n perustamissopimuksen 87 artiklan sen tulkinnan kanssa, jota komissio käyttää perusteena vastaavanlaisissa tapauksissa, jotka koskevat 11.5.1999 tehdyn päätöksen 2000/128/EY (2) (jonka kohteena ovat Italian valtion lait ja johon viitataan nimenomaisesti vuonna 2002 tehdyn kielteisen päätöksen perusteluissa) ja 13.5.2003 tehdyn päätöksen 2003/739/EY (3) (jonka kohteena ovat Sisilian alueen lait) mukaisia alennuksia koulutus- ja työsopimuksilla palkattavien työntekijöiden sosiaaliturvamaksuista?
            
         
               6)
            
            
               Jos komission päätöstä tulkitaan 4 kohdan toisen olettaman mukaisesti, miten on tulkittava tukitoimenpiteiden hyväksymistä koskevaa edellistä päätöstä, kun otetaan huomioon adjektiivin ”myöhempi” kahteen suuntaan vievä merkitys: ”myöhempi” suhteessa komission päätöksessä vahvistettuun talousarvioon tai ”myöhempi” suhteessa siihen rahoitukseen, jonka Sisilian alue vahvisti vain vuoden 1996 talousarvioon asti?
            
         
               7)
            
            
               Mitkä tuet on komission mukaan katsottava viime kädessä laillisiksi ja mitkä laittomiksi?
            
         
               8)
            
            
               Millä nyt käsiteltävänä olevan tapauksen asianosaisella (yrityksellä vai Assessoratolla) on todistustaakka siitä, ettei komission vahvistamaa talousarviota ole ylitetty?
            
         
               9)
            
            
               Otetaanko se, että tuensaajayrityksille mahdollisesti maksetaan laillisiksi katsottujen ja hyväksyttyjen tukien maksamisen myöhästymisestä aiheutuvat lakisääteiset korot, huomioon arvioitaessa, onko 14.10.1995 annetulla päätöksellä N:o 95/C 343/11 alun perin hyväksytty talousarvio mahdollisesti ylitetty?
            
         
               10)
            
            
               Siinä tapauksessa, että nämä korot otetaan huomioon arvioitaessa ylittymistä, mitä korkotasoa tällöin on sovellettava?
            
         
      (1)  EUVL L 77, s. 57
   
      (2)  EYVL L 42, s. 1
   
      (3)  EUVL L 267, s. 29